Publication: Magyar Közlöny
Issue: MK-2001-159 (Year: 2001, Number: 159)
Era: 1990-2004
Section: 1. sor 3. oszlop = a 192/2000. (XI. 24.) Korm. rendelet
Paragraph Index: 338

15. táblák Szavatoló tőke számítási táblázatok A Bit. 77. § (4) bekezdésének értelmében a 80. § (3) bekezdés c) pontja szerinti feltételeknek eleget tevő biztosító egyesület legalább a tárgyév utolsó napjára köteles meghatározni minimális szavatoló tőke szükségletét, annak számítását és fedezetének kimutatását az éves beszámolóval egyidejűleg el kell készíteni, és a Felügyelet részére meg kell küldeni. A kitöltendő táblázat egyes sorai pontosan beazonosíthatók a Bit. 5. számú mellékletében szereplő adatsorokkal, mert a kitöltendő táblázat sorai az 5. sz. melléklet sorrendjét követik. A „bruttó” kifejezést a „viszontbiztosítás beszámítása nélküli” értelemben kell használni. Az éves számítás egyes sorai megfeleltethetők a 192/2000. (XI. 24.) Korm. rendelet Mérleg, illetve eredménykimutatás egyes sorainak. A kitöltési útmutató a 192/2000. (XI. 24.) Korm. rendeletben meghatározott Mérleg, illetve eredménykimutatás sémák soraira hivatkozik. 15/A/1 tábla

Source: https://magyarkozlony.hu/hivatalos-lapok/0bb921a70ff6d23b2e41ae5524b70c401621188d/dokumentumok/944763bfca79a4ef0eb3be9b81300c3fe88f4cbb/letoltes